Raport privind transparenţa

|  |
| --- |
|  |
| Pentru anul financiar care se încheie la 31 decembrie 2017 |
|  |
|  |
|  |



Cuprins

1. [Introducere 3](#_Toc415574783)
2. [Structura juridică, forma de proprietate şi convenţii în cadrul reţelei 4](#_Toc415574784)
3. [Guvernanţă 5](#_Toc415574785)
4. [Sistem de control intern al calităţii şi declaraţia de eficacitate 6](#_Toc415574786)

4.1 [Standarde de control al calităţii 6](#_Toc415574787)

4.1.1 [Responsabilitatea conducerii cu privire la calitate în cadrul firmei 7](#_Toc415574788)

4.1.2 [Cerinţe etice 7](#_Toc415574789)

4.1.3 [Acceptarea iniţială şi continuarea relaţiei profesionale cu clientul 8](#_Toc415574790)

4.1.4 [Resurse Umane 9](#_Toc415574791)

4.1.5 [Prestarea serviciilor 10](#_Toc415574792)

4.1.6 [Monitorizare 12](#_Toc415574793)

4.1.7 [Declarația Conducerii cu privire la eficacitatea funcționării sistemului intern de control al calității 12](#_Toc415574793)

4.2 [Cea mai recentă revizuire pentru asigurarea calităţii lucrărilor de audit de către Consiliul de Supraveghere a Activităţii de Audit 12](#_Toc415574794)3

1. [Practici de Independenţă ale ÎCS PricewaterhouseCoopers Audit SRL 13](#_Toc415574795)

5.1 [Independența, integritate şi obiectivitate 14](#_Toc415574796)3

5.2 [Declarația Conducerii privind independența 14](#_Toc415574796)

1. [Formarea profesională continuă a auditorilor statutari 14](#_Toc415574797)
2. [Entităţi de interes public pentru care este efectuat auditul rapoartelor financiare și/sau situațiilor financiare anuale în perioada de gestiune 2017 de către de către ÎCS PricewaterhouseCoopers Audit SRL 15](#_Toc415574799)
3. [Alte informaţii](#_Toc415574799) 15

## Introducere

Acest raport este publicat în conformitate cu prevederile art. 10, alineatul (5) al Legii nr. 61-XVI din 16 martie 2007 privind activitatea de audit.

******

## Structura juridică, forma de proprietate şi convenţii în cadrul reţelei



Fondatorul şi asociatul unic (100%) al ÎCS PricewaterhouseCoopers Audit SRL din Republica Moldova este PricewaterhouseCoopers Audit SRL (România). Iniţial pe piaţa din Moldova a apărut Coopers & Lybrand, care până în momentul fuziunii cu Price Waterhouse în 1998 se dezvoltaseră substanţial şi îşi creaseră o reputaţie solidă. Continuând să îşi extindă sfera serviciilor şi cunoştinţele în mediul de afaceri din Moldova, PwC oferă în prezent servicii profesionale la cel mai înalt nivel. PwC Moldova este o firmă integrată, oferind o gamă completă de servicii companiilor locale şi multinaţionale, precum şi instituţiilor publice.

ÎCS PricewaterhouseCoopers Audit SRL este membră a PricewaterhouseCoopers International Limited, (,,PwC International"), societate cu raspundere limitată la nivelul garanţiilor depuse, înregistrată în Marea Britanie. PwC International oferă structura unei reţele internaţionale firmelor membre PwC. PwC International nu furnizează servicii clientilor. Activitşţile principale ale PwC International constau in: identificarea oportunităţilor de piată şi dezvoltarea de strategii conexe; consolidarea produselor interne PwC, a competenţelor si reţelelor de informaţii/know-how; promovarea mărcii PwC; dezvoltarea şi depunerea eforturilor în vederea unei aplicări consecvente de standarde comune în ce priveşte riscul şi calitatea, inclusiv conformitatea cu procesele de independenţă.

Firmele membre ale PwC International nu funcţionează ca agenţi ai PwC International în furnizarea de servicii către clienţi sau în alt mod, iar PwC International nu acţionează ca agent pentru firmele sale membre. PwC International nu are dreptul şi nici capacitatea de a controla exercitarea raţionamentului profesional de către niciuna din firmele membre. PwC International nu are nicio responsabilitate faţă de acţiunile sau omisiunile nici uneia din firmele membre. Fiecare firmă membră este entitate juridică separată.

ÎCS PricewaterhouseCoopers Audit SRL colaborează cu alte firme membre din Europa Centrala si de Est pentru furnizarea de servicii profesionale clienţilor locali şi clienţilor comuni internaţionali care activează în această regiune. Colaborarea este gestionată de o echipă regională de management. Pe lângă faptul că asigură adoptarea de către firmele din regiune a politicilor şi procedurilor PwC International, aceasta facilitează utilizarea în comun a resurselor, precum şi aplicarea politicilor de management a riscului şi a standardelor de calitate.

Fiecare firmă membră are, de asemenea, propria structură locală de conducere, în conformitate cu cerinţele legale şi operaţionale relevante. Această structură juridică şi cooperarea în cadrul reţelei oferă flexibilitate şi autonomie fiecărei firme membre pentru a răspunde rapid şi eficient la condiţiile pieţei locale. De asemenea, reflectă faptul că, în majoritatea ţărilor, autorităţile de reglementare acordă dreptul de a profesa ca auditori firmelor constituite la nivel naţional, în cadrul cărora auditorii cu calificare profesională locală (sau, în Uniunea Europeană, o combinaţie între auditori şi/sau firme de audit din UE) detin majoritatea drepturilor de vot.

Când o firmă devine membră a PwC International şi aderă la reţeaua globală, aceasta dobândeşte dreptul de a folosi numele de PricewaterhouseCoopers şi primeşte acces la resursele comune din cadrul reţelei, la metodologii, know-how şi expertiză. În acelaşi timp, fiecare firmă se angajează să respecte un set de politici comune şi să menţină standardele de calitate aprobate de Consiliul PwC International.

Reţeaua globală a PwC creează o platformă comună, în baza căreia firmele membre fac schimb de cunoştinţe, expertiză şi resurse pentru a furniza permanent servicii la un standard înalt clienţilor din întreaga lume. În fiecare ţară, firmele membre utilizează metodologii comune, baze de date de informaţii/know-how, tehnologie, şi au acces la o expertiză foarte specializată.

Fiecare dintre firmele membre PwC se angajează în activităţi legate de controlul calităţii şi monitorizare a conformităţii, acoperind aspecte privind furnizarea de servicii, etică, conduita în afaceri şi independenţă.

## 

## Guvernanţă

În cadrul firmelor PricewaterhouseCoopers grupate în Europa Centrală şi de Est, care cuprinde firme din 29 de ţări, funcţionează un sistem de management matricial. Fiecare partener votează o dată la 4 ani pentru alegerea unui CEO, care numeşte Consiliul de Conducere/Echipa de Management, ce include atât Parteneri Responsabili de Teritorii, cât şi leaderi cu responsabilităţi operaţionale, pentru liniile funcţionale şi de servicii. Consiliul este responsabil pentru stabilirea obiectivelor generale de business şi pentru asigurarea conformităţii cu politicile PwC International.

Politicile şi obiectivele de business ale fiecăreia din liniile principale de servicii – audit, taxe, juridic şi consultanţă - sunt stabilite de către echipa de conducere a liniei de servicii, pentru toate teritoriile.

Monitorizarea Consiliului Regional de Conducere/Echipei Regionale de Management, în numele partenerilor, este realizată de către un Consiliu al Partenerilor ales la nivel regional, care cooperează îndeaproape cu Consiliul de Conducere / Echipa de Management şi aprobă politicile şi deciziile importante, care afectează partenerii şi firma.

Administrator al ÎCS PricewaterhouseCoopers Audit în Republica Moldova este Constantin Barbaroş.

## 

## Sistem de control intern al calităţii şi declaraţia de eficacitate

În calitate de firmă membră a PricewaterhouseCoopers International, suntem obligaţi să respectăm standardele comune legate de risc şi calitate, aprobate de către această organizaţie.

Aceste cerinţe sunt completate de cerinţele legale locale şi de standardele profesionale naţionale şi, dacă este cazul, de standardele referitoare la auditul calităţii din terţe state, dacă ni se cere întocmirea unui raport cu privire la o entitate dintr-un astfel de stat.

Procedurile noastre detaliate de control al calităţii sunt cuprinse în Manualele PwC de Politici de Audit și Management ale Riscului. Paragrafele următoarele rezumă politicile, atitudinile, comportamentele şi acţiunile importante care asigură menţinerea unui nivel ridicat al calităţii auditului:

### 4.1 Standarde de control al calităţii

ÎCS PricewaterhouseCoopers Audit SRL, ca firmă membră a PwC International este obligată prin politicile interne de risc și calitate, şi reglementările naţionale de audit din Republica Moldova, să implementeze un sistem de control al calităţii pentru practicile noastre de audit.

Sistemul nostru de control al calităţii este în deplină conformitate cu cerinţele Federaţiei Internaţionale a Contabililor („IFAC") şi cu standardele/normele stabilite de Minsiterul Finanţelor al Republicii Moldova. Sistemul de control al calităţii este implementat ca parte din activităţile noastre zilnice.

Standardul Internaţional de Control al Calităţii 1 („ISQC" 1), emis de IFAC, se aplică tuturor firmelor de audit membre care efectuează audit şi revizuiri ale informaţiilor financiare istorice in conformitate cu Standardele Internaţionale de Audit.




Acest standard stabileşte elementele necesare sistemului de control al calităţii care ar trebui să funcţioneze într-o firmă de audit.

Cerinţele se referă la:

1. Responsabilitatea conducerii privind calitatea în cadrul firmei;
2. Cerinţe etice;
3. Proceduri de acceptare iniţială şi continuare a relaţiilor cu clienţii şi a unor angajamente specifice;
4. Resurse umane;
5. Efectuarea angajamentelor;
6. Monitorizare.

*ÎCS PricewaterhouseCoopers Audit SRL abordează aceste cerinţe după cum urmează:*

### 4.1.1 Responsabilitatea conducerii cu privire la calitate în cadrul firmei



Conceptul de „tone at the top": Conducerea noastră se angajează să ia toate măsurile necesare pentru a se asigura că PwC continuă să susţină calitatea, independenţa, obiectivitatea şi conduita etică.

Conducerea firmei transmite cu regularitate mesaje către parteneri, subliniind importanţa menţinerii calităţii. Mesaje în acest sens sunt incluse şi în comunicările periodice ale conducerii către toţi membrii personalului. La fel de importante sunt şi comunicările periodice ale conducerii destinate partenerilor şi personalului nostru cu privire la noile standarde şi recomandările aferente în vederea furnizării de servicii de înaltă calitate clienţilor.

Comunicările din partea conducerii, subliniază importanţa menţinerii standardelor de calitate în munca de zi cu zi. Echipa noastră de conducere demonstrează prin conduita sa faptul că are încredere deplină în obiectivele şi sistemele de asigurare a calităţii. Aceasta este demonstrată prin numirea de parteneri responsabili cu managementul riscului şi auditul calităţii, care raportează direct către Partenerul Responsabil de Teritoriu (Country Managing Partner) sau/si către Partenerul Responsabil pentru activităţile de Audit din Teritoriu. Aceşti parteneri sunt persoane cu experienţă şi reputaţie, care oferă consultanţă şi, dacă e necesar, instrucţiuni, partenerilor care furnizează servicii clienţilor în probleme legate de risc şi calitate.

### 4.1.2 Cerinţe etice

###### Integritate şi obiectivitate

Ne mândrim cu faptul că serviciile noastre adăuga valoare, ajutând la îmbunătățirea transparenței, încrederii și uniformizării proceselor afacerii. Pentru a reuși, trebuie să creştem si să ne dezvoltăm, atât la nivel personal cat și ca afaceri. Valorile noastre fundamentale de Excelenţa, Munca în echipă și Leadership ne ajută sa realizăm această creștere.

Ne desfășurăm activitatea în cadrul standardelor aplicabile profesionale, legi și reglementări împreună cu politicile și standardele PwC. Acest obiectiv include , printre altele, respectarea deplină a Codului de Etică pentru Contabilii Profesioniști IESBA (Standarde Internaționale de Etică pentru Contabili Profesionişti). Cu toate acestea, suntem de acord că aceste norme, legi și politici nu reglementează toate tipurile de comportament. Ca urmare, avem, de asemenea, un cod PwC de conduită care se aplică și se emite pentru toți oamenii și firmele PwC. Acest Cod este bazat pe valorile noastre și le ridica la nivelul următor - să demonstreze valorile noastre în acțiune. Codul definește modul în care ar trebui să ne comportăm și sa ne desfășuram activitatea într-o gamă largă de situații. Acesta conține, de asemenea,

un cadru pentru luarea deciziilor de ordin etic, care ajută partenerii și personalul să stabilească cum trebuie să acționeze în abordarea dilemelor etice. Partenerii si angajatii trebuie să urmeze valorile exprimate în Cod în cursul carierei lor în PwC şi să ajute alţi colegi din PwC să facă acelaşi lucru.

CEE are o reţea integrată de Etica şi Conduită în afaceri. Monitorizarea aspectelor etice se face de către un lider regional pentru Etică şi Conduită în Afaceri, iar fiecare firmă teritorială are un lider local pentru Etică şi Conduită în Afaceri, care este desemnat dintre parteneri. Liderul Conduitei în Afaceri este responsabil pentru aspectele etice locale şi pentru asigurarea respectării tuturor standardelor de etică aplicabile. Aceasta include, fără a se limita, la comunicarea şi instruirea partenerilor şi personalului din teritoriul local.

Fiecare birou PwC are acces la politicile suplimentare detaliate de etică, care completează Codul de Conduită. Acestea includ recomandări cu privire la aspecte cum ar fi acceptarea de cadouri de la clienţi şi la modul în care ar trebui să procedeze personalul în cazul în care ia cunoştinţă de existenţa unor cazuri de comportament ne-etic din partea oricărui partener sau angajat. CEE are un instrument regional prin care toţi partenerii şi angajatii pot transmite sesizări anonime către o echipă de Etica şi Conduita în Afaceri. Persoanele din afara PwC, inclusiv personalul clienţilor, pot transmite sesizări, inclusiv sesizări anonime, folosind instrumentul de comunicare global PwC care se află pe http://pwc.com.

Atunci cand este raporată, sau există suspiciuni, privind incălcarea Codului nostru de Conduită, sunt luate masuri pentru a investiga, şi acolo unde este cazul, pentru a remedia situaţia. Partenerii şi personalul sunt încurajaţi să raporteze şi să îşi exprime îngrijorările întru-un mod corect, onest şi respectuos. PwC se angajează să protejeze persoanele care raportează încălcări ale codului etic împotriva oricăror represalii.

Partenerii şi angajaţii sunt responsabili să adreseze aspectele care le sunt aduse la cunostinţă. Politica CEE privind Plângerile şi Suspiciunile stabileşte regulile şi protocoalele pentru investigarea aspectelor raportate. Politicile şi procedurile sunt actualizate ca urmare a aspectelor identificate în cursul unei investigaţii de etică.

Independenţă

ÎCS PricewaterhouseCoopers Audit SRL a adoptat politicile PwC globale de independenţă, suplimentate, atunci când e necesar, de regulile profesionale locale şi de reglementare locale, în cazul în care acestea sunt mai restrictive. Politicile PwC globale de independenţă se bazează şi respectă Codul de Etică al Contabililor Profesionişti IESBA.

ÎCS PricewaterhouseCoopers Audit SRL monitorizează cu stricteţe conformitatea cu cerinţele de reglementare, profesionale şi de independenţă ale PwC referitoare la interesele financiare, obiectul serviciilor, modul de plată al onorariilor şi relaţiile de afaceri cu tertii.

Politicile PwC globale de independenţă sunt actualizate pentru a conţine şi reflecta modificările regulilor de independenţă rezultate din implementarea legislatiei Uniunii Europene privind auditul (Directiva si Regulamentul).

Informaţii suplimentare referitoare la procedurile pe care le aplicăm pentru a menţine independenţa sunt prezentate în secţiunea acestui raport referitoare la „Practici de independenţă ale ÎCS PricewaterhouseCoopers Audit SRL".

### 4.1.3 Acceptarea iniţială şi continuarea relaţiei profesionale cu clientul

PwC a implementat un proces de identificare a celor pe care i-am putea accepta ca şi clienţi pe baza sistemului de susţinere a deciziei PwC referitoare la acceptarea iniţială şi continuarea relaţiei profesionale cu clientul („Acceptare şi Continuare"-„A&C"). Sistemul presupune determinarea, de către echipa de audit, conducerea firmei noastre, experţii în anumite domenii de activitate şi specialiştii în managementul riscului, a modului în care riscurile aferente unui client actual sau potenţial sunt acceptabile, şi dacă ar trebui să fim asociaţi sau nu cu acea societate şi cu conducerea sa sau cu acționarii săi.

Printre aspectele pe care le luăm în considerare pe durata procesului de A&C sunt:

* Reputaţia societăţii şi a conducerii sale;
* Eficacitatea Consiliului de Administraţie;
* Pregătirea şi experienţa personalului clientului responsabil cu raportarea financiară;
* Orice înclinaţie a conducerii către manipularea rezultatelor raportate;
* Orice tranzacţii semnificative structurate pentru a obţine recunoaşterea veniturilor;
* Orice practică de contabilitate agresivă sau creativă;
* Orice tranzacţii complexe, neobişnuite sau greu de evaluat;
* Orice estimări care implică incertitudini sau raţionamente subiective;
* Orice tranzacţii cu părţi afiliate care nu sunt parte a grupului consolidat;
* Orice indiciu care ar arăta că societatea se află în dificultate financiară;
* Expertiza necesară pentru derularea unui anumit angajament.

A&C este un sistem puternic, dar esenţa procesului nostru de acceptare iniţială şi continuare a relaţiei profesionale cu clientul este reprezentată de timpul considerabil dedicat de echipa noastră de management al riscului si al altor parteneri cu experienţa. Aşa cum este prezentat în detaliu în secţiunea următoare,„Prestarea serviciilor", partenerii responsabili cu managementul riscului au un rol esenţial în luarea deciziilor legate de acceptarea iniţială sau continuarea relaţiei profesionale cu clienţii. În urma acceptării sau păstrării relaţiei cu clientul, rezultatele acestor evaluări sunt incluse în procesul de audit, având impact, de exemplu, asupra ariei de aplicabilitate a muncii de audit şi alocării resurselor pe domeniile de audit. Declinăm propunerea, acceptarea iniţială sau continuarea relaţiei profesionale cu clienţii atunci când societatea nu este de acord cu aria de aplicabilitate a lucrărilor de audit sau când onorariul este inacceptabil.

### 4.1.4 Resurse Umane

**

Angajare:

Noi utilizăm standarde exigente la angajarea colaboratorilor, atât pentru începători, cât şi pentru cei cu experienţă, care includ nu numai evaluarea rezultatelor şcolare/academice ale fiecărui candidat, ci şi interviuri, verificări ale experienţei şi referinţelor. De asemenea, evaluăm calitatea angajaţilor pe care îi recrutăm din universităţi, asigurându-ne că ne concentrăm eforturile de recrutare asupra acelor instituţii care au un istoric de absolvenţi de înaltă calitate, oameni care pot activa cusucces în profesia noastră.

Dezvoltare profesională:

Pregătirea profesională este un proces continuu. Aceasta începe la momentul angajării şi continuă de-a lungul carierei. Colegii noştri participă la o varietate de cursuri de pregătire profesională în afara firmei, la nivel local şi naţional, şi, de asemenea, sunt instruiţi în mod continuu la locul de muncă. Sunt abordate atât competenţele de bază în contabilitate, audit şi independenţă, cât şi domeniile de activitate specializate în care lucrează (o industrie specifică). De asemenea, şi partenerii noştri beneficiază de pregătire profesională continuă, dezvoltare şi cursuri, şi sunt   
implicaţi direct în procesul de pregătire profesională la locul de muncă destinat personalului nostru. Responsabilitatea unui partener constă în colaborarea cu angajaţii, în cadrul unor activităţi de îndrumare, instruire, schimb de experienţă şi pentru a constitui un exemplu pentru personalul specializat al echipelor noastre.

Firma a creat un mediu în care salariaţii noştri sunt personal responsabili pentru propria dezvoltare de-a lungul carierei lor şi, în acest scop, a dezvoltat numeroase oferte de cursuri pentru a ajuta colegii să-şi creeze un curriculum de pregătire profesională personalizat, astfel încât rolurile şi responsabilităţile lor să se potrivească cu aspectele particulare ale activităţii clienţilor cu care lucrează. Fiecare partener trebuie să lucreze cu toţi angajaţii, să le ofere îndrumare, instruire, schimb de experienţă şi să constituie un exemplu pentru echipele pe care le conduce. Pe lângă participarea la cursurile de pregătire pe care şi le-au ales, partenerii şi angajaţii trebuie să participe la cursuri pe care firma le consideră esenţiale pentru îndeplinirea sarcinilor lor, la un nivel tehnic şi etic adecvat. De asemenea, firma asigură conformitatea cu standardele profesionale naţionale cu privire la educaţia profesională continuă periodică. Programele de educaţie sunt actualizate continuu pentru a ne asigura că oferă colegilor noştri dezvoltarea, aptitudinile şi experienţa de care au nevoie în calitate de profesionişti ce oferă servicii clienţilor.

Monitorizare şi îndrumare:

Fiecare partener responsabil pentru un angajament de audit trebuie să se asigure - consultându-se cu alţi membri ai echipei dacă este necesar - că partenerii şi personalul care iau parte la proiect au competenţa profesională şi experienţa necesară pentru proiect, în plus, ei sunt responsabili în ultimă instanţă pentru a stabili gradul necesar de îndrumare, monitorizare şi revizuire a activităţii personalului căruia îi este delegată o anumită sarcină.

Promovare:

Performanţa partenerilor şi a personalului este evaluată anual printr-un proces care include colegii, subordonaţii şi superiorii. Partenerii şi personalul calificat sunt recunoscuţi şi recompensaţi pentru oferirea de servicii de calitate de contabilitate şi audit, iar procesele de evaluare şi recompensare a partenerilor au fost actualizate pentru a respecta noile reguli, care interzic compensarea directă pentru vânzarea de alte servicii decât cele de audit către clienţii de audit.

De asemenea, încurajăm, recunoaştem şi recompensăm munca în echipă. Membrilor personalului li se face o evaluare formală pentru fiecare proiect în cadrul căruia petrec cel puţin 40 de ore. Toţi membrii personalului sunt evaluaţi cel puţin o dată pe an, cu participarea partenerilor şi superiorilor cu care au lucrat în cadrul angajamentului, în plus, metodologia noastră de audit oferă ocazii de realizare a unei evaluări informale şi instruiri pe tot parcursul unui proiect.

Metodologia noastră este proiectată pentru a asigura atât calitatea serviciilor, cât şi dezvoltarea continuă a colegilor noştri. Toate acestea conduc la o evaluare anuală a performanţei fiecăruia dintre colegii noştri în raport cu valorile noastre, cu obiectivele stabilite pentru anul respectiv. Personalul nostru promovează doar atunci când este pregătit pentru următorul nivel de responsabilitate.

### 4.1.5 Prestarea serviciilor

Metodologie globală consecventă:

Noi, împreună cu alte firme PwC, utilizăm, la nivel global, o metodologie şi un proces unic pentru toate misiunile de audit, pentru a asigura uniformitate şi consecvenţă în abordare. Metodologia este îmbunătăţită continuu pentru a răspunde schimbărilor mediului de lucru. Toţi partenerii şi angajaţii sunt instruiţi continuu în legătură cu această metodologie. Metodologia noastră este conformă cu reglementările IAASB şi este suficient de flexibilă pentru a permite includerea oricăror proceduri suplimentare, care ar putea fi impuse de reglementările locale.

Politici şi proceduri cuprinzătoare:

Politicile şi procedurile cuprinzătoare guvernează munca noastră de contabilitate şi audit, fiind actualizate în mod constant pentru a reflecta cele mai recente dezvoltări profesionale şi mediul nostru local de activitate, şi pentru a răspunde aspectelor care apar, nevoilor şi problemelor profesiei. Aceste politici se referă nu numai la standardele profesionale şi de reglementare, ci reflectă şi recomandările pe care le oferim profesioniştilor noştri în legătură cu cea mai bună modalitate de implementare a lor. Ele sunt disponibile sub formă de fişiere electronice şi baze de date, sunt actualizate în mod regulat şi sunt accesibile colegilor noştri în orice moment.

Controlul la nivelul misiunilor de audit:

Există o serie de alte proceduri de control al calităţii care sunt efectuate în special cu privire la un anumit angajament. De exemplu, pentru toţi clienţii noştri entităţi de interes public şi o gamă largă de alte entităţi, inclusiv societaţi comerciale şi institutii publice sau de stat, considerate ca fiind semnificative din cauza dimensiunii, complexităţii, industriei sau profilului public ridicat, desemnăm un Partener pentru Controlul Calităţii, care dezbate toate problemele importante cu partenerul responsabil de angajament, şi care răspunde de evaluarea independentă a planului de audit şi de punerea sa în execuţie, de rezolvarea problemelor importante, de situaţiile financiare si informaţiile prezentate, precum şi dacă raportul de audit este adecvat circumstanţelor. Criterii specifice sunt stabilite în politicile noastre interne pentru a asigura faptul că Partenerul pentru Controlul Calităţii deţine experienţa şi nivelul de expertiză necesare pentru a îndeplini acest rol.

Politicile noastre prevăd şi consultări cu experţi tehnici din cadrul firmei şi cu specialişti în diferite ramuri industriale pentru anumite tranzacţii şi situaţii, care pot implica în mod semnificativ aplicarea raţionamentului, în final, cultura noastră de consultare, care este prezentată în continuare, se referă la faptul că echipele noastre de audit se consultă în mod regulat cu astfel de experţi, şi cu alţii care nu sunt solicitaţi în mod formal.

Partenerii misiunilor de audit și partenerul responsabil pentru controlul calității, pentru fiecare client, entitate de interes public, sunt încadraţi într-un program de rotaţie pentru a asigura o perspectivă nouă, fără a renunţa la experienţa instituţională.

Mai mult, metodologia globală a PwC este construită pe principiul conform căruia munca depusă de fiecare membru al echipei este evaluată de un alt membru al echipei, care are cel puţin aceeaşi competenţă, pentru a putea aprecia dacă lucrarea a fost executată conform planului, în mod competent, şi că s-au tras concluziile potrivite.

Resurse - Contabilitate şi Audit:

Consultarea este elementul-cheie pentru controlul calităţii în firma noastră. Grupul nostru de consultanţă contabilă este compus din parteneri şi personal cu expertiză în contabilitate şi audit. Dacă un partener responsabil de un proiect nu este de acord cu o soluţie furnizată de către experţii noştri tehnici locali, are la dispoziţie un proces pentru continuarea discuţiei în cadrul ierarhiei firmei până când problema este rezolvată, ţinându-se cont de punctele de vedere ale unor astfel de experţi tehnici.

Cu referire, spre exemplu, la adoptarea Standardelor Internaţionale de Raportare Financiară (IFRS) adoptate de UE, am introdus un sistem pentru a ne asigura că situaţiile financiare ale clienţilor sunt analizate de către echipele noastre de audit într-o manieră care este în deplină concordanţă şi conformitate cu cerinţele standardelor IFRS.

Elementul-cheie al sistemului este efectuarea unei revizuiri independente de către echipa noastră regională pentru servicii de consultanţă contabilă (Accounting Consulting Services team -,,ACS"), care acoperă din punct de vedere geografic întreg teritoriul Europei Centrale şi de Est (CEE/ CSI), în funcţie de complexitatea şi riscul asociat anumitor sectoare industriale, de mărimea clientului şi de statutul de listat /nelistat, ACS va efectua o revizuire a situaţiilor financiare IFRS ale clientului. De exemplu, situaţiile financiare ale clienţilor listaţi din sectorul financiar-bancar vor fi revizuite de o echipă de specialişti, iar revizuirea finală va fi efectuată de către unul dintre partenerii noştri de ACS. Clienţii mai mici, din sectoare cu un risc mai scăzut, vor fi revizuiţi în mod periodic de către echipa ACS. Toţi clienţii care adoptă pentru prima dată IFRS sau clienţii al căror audit este efectuat pentru prima dată de către Firma în conformitate cu IFRS, vor fi supuşi unei revizuiri complete a situaţiilor financiare de către ACS. În timpul revizuirii, echipa de audit va trebui să explice diversele tratamente contabile IFRS adoptate şi prezentările din situaţiile financiare şi va trebui să obţină consimţământul clientului pentru îmbunătăţirea tratamentelor contabile şi prezentărilor, în cazul în care acestea sunt evaluate de către echipa ACS ca fiind neconforme cu standardele.

Funcția privind Riscul şi Calitatea:

Managementul riscului din cadrul firmei noastre reprezintă o funcţie esenţială, care include atât personal angajat cu normă întreagă, cât şi cu program parţial reunit în echipa de Risc şi Calitate sau „R&C". Organizarea R&C include următoarele funcţii-cheie: Managementul Riscului, Independenta, Servicii de Consultanţă Contabilă Tehnică, Reglementari, Politica de Audit şi Asigurarea Calităţii, Invatamant si Dezvoltare, Etica si Monitorizarea Calităţii. Echipa R&C include cel puţin un partener, care este asistat de personal cu experienţă. Acest partener este, de asemenea, asistat de către parteneri R&C din alte linii de servicii ale PwC, atunci când acest lucru este necesar.

Funcția de management al riscului folosește, promovează și aplică politicile și procedurile PwC globale, aprobate de către reţeaua globală PwC, adaptate la nevoile locale.

O responsabilitate importantă a partenerilor responsabili pentru managementul riscului este aceea de a fi parte integrantă a procesului de acceptare iniţială şi continuare a relaţiei profesionale cu clienţii, responsabili pentru evaluarea riscului atât din punct de vedere calitativ, cât şi cantitativ. În plus, partenerii de managementul riscului trebuie să fie disponibili atunci când este cazul, pentru a fi consultaţi referitor la anumite probleme şi raţionamente, cum ar fi aspectele cu privire la continuitatea activităţii.

Noi am elaborat în mod formal protocoalele care stabilesc cazurile în care echipele de angajament trebuie să se consulte cu functia R&C.

R&C include parteneri independenţi şi experimentaţi şi este axat pe calitate, determinând modificări ale politicilor şi procedurilor când şi unde este cazul.

### 4.1.6 Monitorizare

Avem un program formal, pre și post emitere, de monitorizare a calităţii, care este gestionat ca parte a unui program global al PwC. Acest program complex este format din Revizuri de Conformitate al Misiunilor („ECR”) şi Revizuiri ale Managementului Calităţii („QMR”), cât şi Evaluări ale Calităţii Auditului („AQA”). Programul include verificarea muncii efectuate de parteneri şi de alte persoane care nu sunt parteneri, dar care au drepturi delegate de semnătură, cât şi a tuturor aspectelor legate de sistemul de control al calităţii, pentru a asigura funcţionarea corectă a controalelor de calitate şi pentru a oferi o asigurare rezonabilă asupra respectării tuturor standardelor profesionale aplicabile şi a politicilor şi procedurilor firmei noastre. Acest program este administrat şi monitorizat prin funcţia de Asigurare a Calităţii în cadrul R&C.

Revizuirile anumitor angajamente de audit sunt efectuate de către parteneri, directori şi senior manageri cu o experienţă adecvată, care nu au legătură cu firma care efectuează auditul sau cu auditul supus revizuirii. Membrii fiecărei echipe de revizuire sunt instruiţi și primesc sprijin să își îndeplinească rolul. Fiecare partener trebuie revizuit cel putin o dată la cinci ani și de două ori în șase ani pentru clienții cu profil ridicat. Revizuiri mai frecvente sunt efectuate atunci când există posibilitatea unui risc crescut.

Procesul de control implică, de asemenea, o testare periodică a eficacităţii sistemului de management al calității în toate zonele funcționale ISQC1. Există o testare anuală a conformității cu politicile și procedurile Firmei pentru fiecare zonă componentă a ISQC1, care acoperă controalele și procedurile de monitorizare (prin rotație) la nivel regional și de teritoriu.

Monitorizarea calităţii este, de asemenea, parte integrantă a unui program continuu de îmbunătăţire. Evaluăm permanent rezultatele acestor programe formale şi ale unei diversităţi de surse informale, într-un efort continuu de a îmbunătăţi politicile, procedurile şi calitatea muncii noastre. Rezultatele revizuirilor de calitate sunt comunicate partenerilor și angajaților prin informări periodice și webcast-uri.

Fiecare eroare identificată în respectarea standardelor de performanţă este analizată cu seriozitate - partenerul responsabil este consiliat în vederea îmbunătăţirii performanţei, iar munca sa este revizuită pe parcursul anului următor. O performanţă slabă din punct de vedere tehnic sau al managementului riscului are ca rezultat o diminuare a veniturilor partenerului; în anumite cazuri, partenerului nu i se mai permite să semneze opinii de audit în numele firmei şi, în situaţii grave, partenerului i se cere sa părăsească firma. De asemenea, trebuie să fie realizate planuri de îmbunătățire a calității ca urmare a rezultatelor revizuirilor de calitate.

### 4.1.7 Declaraţia Conducerii cu privire la eficacitatea funcţionării sistemului intern de control al calităţii

Conducerea ÎCS PricewaterhouseCoopers Audit SRL consideră că sistemul implementat pentru controlul calităţii, descris anterior, este în conformitate cu toate reglementările în vigoare şi că ofera o bază rezonabilă pentru a considera ca misiunile de audit statutare efectuate de ÎCS PricewaterhouseCoopers Audit SRL respectă standardele de calitate cerute.

### 4.2 Cea mai recentă revizuire pentru asigurarea calităţii lucrărilor de audit de către Consiliul de Supraveghere a Activităţii de Audit

De la 01.01.2008 – data intrării în vigoare a Legii nr. 61-XVI din 16.03.2007 cu privire la activitatea de audit, ÎCS PricewaterhouseCoopers Audit SRL din Republica Moldova nu a fost supusă unor verificări a calităţii lucrărilor de audit din partea autorităţilor publice din Republica Moldova.

## Practici de Independenţă ale ÎCS PricewaterhouseCoopers Audit SRL

### 5.1 Independenţă, integritate şi obiectivitate

Partenerii noştri ştiu că sunt responsabili pentru consultarea cu experţii tehnici şi pentru managementul riscului şi al calităţii din firmă, atunci când este necesar, şi pentru comunicarea către client a cazurilor în care un tratament contabil nu este corect. Partenerul responsabil cu independenţa la nivel regional, cu suportul partenerilor responsabili pentru independenţă din teritorii, monitorizează cu stricteţe cerinţele de reglementare, profesionale şi de independenţă ale PwC legate de interesele financiare şi relaţiile de afaceri cu clienţii serviciilor de audit financiar si a altor servicii de asigurare.

Firma, ca parte a Reţelei Globale PwC, a implementat un program de respectare a independenţei şi un sistem de monitorizare şi control care cuprinde următoarele elemente-cheie:

1. Politici şi proceduri scrise de independenţă;
2. Un sistem automat de monitorizare şi o listă a entităţilor pentru care există anumite limitări;
3. Pregătire profesională continuă cu privire la independenţă;
4. Toți partenerii și angajații au obligația să-și confirme anual independența.
5. Responsabilitatea conducerii referitoare la independenţă, sistemele şi controalele noastre;
6. Monitorizare internă a sistemului şi controalelor de independenţă;
7. Un concept de„tone at the top"adecvat şi o cultură referitoare la independenţă;
8. Raportarea promptă a negocierilor de angajare purtate de personalul nostru cu clienţii;
9. Raportarea de către angajati, a încălcărilor, potenţiale sau aparente, ale independenţei;
10. Politici şi proceduri disciplinare;
11. Controale ale relaţiilor şi alianţelor de afaceri, ale comisioanelor şi onorariilor condiţionate.

Acest program cere ca partenerii şi personalul să examineze şi să documenteze toate aspectele referitoare la independenţa firmei, legat de acceptarea fie a unui nou client, fie a unui anumit angajament de audit. Înainte de acceptarea unui angajament cu un client de audit, pentru alte servicii decât cele de asigurare, se fac verificări cu partenerul de audit respectiv privind permisibilitatea acelor servicii. Angajamentul este acceptat doar în cazul în care partenerul de audit confirmă că serviciile propuse respectă cerintele de independenţă.

Un aspect important al culturii noastre legate de independență este suportul organizat la nivel central şi oferit partenerilor şi angajaților pentru probleme legate de independenţă cu privire la relațiile personale, serviciile non-audit, determinarea onorariilor sau alte tipuri de relații.

Atunci când clienţii nu acceptă recomandările contabile clare, rezultatele auditului pe probleme semnificative, sau se comportă într-un mod neetic, firma oferă sprijin partenerului de misiune în luarea deciziilor adecvate legate de raportare, chiar dacă aceasta înseamnă încetarea relaţiei profesionale cu acei clienţi sau neacceptarea unui angajament.

### 5.2 Declarația Conducerii privind independența

Conducerea ÎCS PricewaterhouseCoopers Audit SRL declară că procedurile privind respectarea independenței sunt consistente cu reglementările aplicabile.

Ultimul control intern legat de independență a fost realizat la nivel de regional pentru PricewaterhouseCoopers CEE si a avut loc în octombrie 2016.

## Formarea profesională continuă a auditorilor statutari

După cum se arată în secţiunea anterioară referitoare la calitatea auditului, auditorii noştri statutari sunt implicaţi în programele de formare profesională continuă organizate de firmă.

Pregătirea profesională obligatorie la care auditorii noştri statutari iau parte asigură îndeplinirea cerinţelor privind formarea profesională continuă (peste 40 de ore de instruire anual).



### **Entităţi de interes public pentru care este efectuat auditul rapoartelor financiare şi/sau situaţiilor financiare anuale în perioada de gestiune 2017 de către ÎCS PricewaterhouseCoopers Audit SRL**

### 

|  |  |  |  |  |  |  |  |
| --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | | |  |  | | --- | --- | | ***DENUMIREA COMPANIEI*** | ***TIPUL LUCRĂRII*** | | **BC “ProCredit Bank” S.A.** | **AUDIT LA SOLICITARE** | | **“Banca Comercială Română” S.A.** | **AUDIT LA SOLICITARE** | | |

## 8. Alte informaţii

***ÎCS PricewaterhouseCoopers Audit SRL, Republica Moldova***

* **Administrator:** Constantin Barbaroş
* **Denumirea:** ÎCS PricewaterhouseCoopers Audit SRL
* **Numărul de identificare de stat si codul fiscal (IDNO):** 1003600008161
* **Data înregistrării de stat:** 29.01.1998
* **Licenţa:** Activitatea de audit (auditul general, auditul instituţiilor financiare, auditul participanţilor profesionişti la piaţa valorilor mobiliare şi piaţa asigurărilor), seria AMMII nr. 048861, eliberată la 09.02.2007
* **Apartenenţa la asociaţii profesionale:** În Republica Moldova ÎCS PricewaterhouseCoopers Audit SRL nu face parte din asociaţii profesionale
* **Numărul de angajaţi:** 32 (conform situaţiei la 31.12.2017): 26 angajaţi în departamentul de audit şi 6 persoane personal administrativ
* **Numărul de stagiari:** 0(conform situaţiei la 31.12.2017)
* **Numărul de angajaţi care deţin certificate internaţionale ale contabililor profesionişti şi tipul acestora:** În cadrul companiei sunt 4 angajaţi care deţin certificatele ACCA (Institutul Contabililor Autorizaţi din Anglia şi Ţara Galilor (conform situaţiei la 31.12.2017)
* **Limbile utilizate în activitatea de audit:** Limba de stat, limba engleză şi limba rusă
* **Reţele şi acorduri legale şi structurale din reţea:** ÎCS PricewaterhouseCoopers Audit SRL este membru al reţelei internaţionale PricewaterhouseCoopers International Limited, unde fiecare dintre companii este persoană juridică cu statut independent

***Persoane angajate deţinătoare de certificate de calificare a auditorilor:***

**Nadejda Corneţel**

Certificat pentru Auditul general, Seria AG nr. 000005

Certificat pentru Auditul instituţiilor financiare, Seria AIF nr. 0021

Certificat pentru Auditul participanţilor profesionişti la piaţa financiară nebancară Seria APFN nr.0000030

**Constantin Barbaroş**

Certificat pentru Auditul general, Seria AG nr. 000006

Certificat pentru Auditul instituţiilor financiare, Seria AIF nr. 0020

Certificat pentru Auditul participanţilor profesionişti la piaţa financiară nebancară Seria APFN nr.0000031

***Persoane angajate deţinătoare de certificate internaţionale de calificare în domeniul contabilităţii şi auditului (membri ACCA)***

1. **Barbaroş Constantin**
2. **Corneţel Nadejda**
3. **Maxim Eduard**
4. **Birsan Doina**

***Contact***

Str. Maria Cibotari 37,

Chişinău, Republica Moldova

Telefon : +373 22 251 700

Fax: +373 22 238 122

|  |  |  |
| --- | --- | --- |
| “27” aprilie 2018  (data întocmirii Informaţiei) | L.Ş. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (semnătura conducătorului) |
| Constantin Barbaroş  (numele persoanei responsabile  pentru întocmirea Informaţiei) | Administrator  (funcţia) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (semnătura persoanei responsabile  pentru întocmirea Informaţiei) |
| “\_\_\_” aprilie 2017  (data primirii Informaţiei) | L.Ş | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (semnătura secretarului Consiliului  de supraveghere a activităţii de audit) |